stanford-oval/wikipedia huggingface dataset:
แขวงเชียงขวาง
ประวัติ > ปัจจุบัน

ในปัจจุบัน สภาพของซากปรักหักพังจากพิษภัยของสงครามยังคงมีร่องรอยให้เห็นอยู่โดยทั่วไปในเมืองคูน ซึ่งเป็นเมืองเอกเดิมของแขวงเชียงขวาง โดยซากปรักหักพังบางแห่ง ทางรัฐบาลลาวได้อนุรักษ์เอาไว้ให้คนรุ่นหลังได้เห็นถึงความเลวร้ายของสงครามที่เกิดขึ้นเมื่อในอดีต ทั้งร่องรอยของหลุมระเบิดขนาดใหญ่ยังคงมีให้เห็นกันอยู่ทั่วไป ปัจจุบันหลุมระเบิดบางส่วนถูกดัดแปลงให้เป็นบ่อเลี้ยงปลาในนาข้าว ส่วนเศษซากของลูกระเบิดก็ได้ถูกนำมาดัดแปลงเป็นสิ่งของเครื่องใช้ต่าง ๆ เช่น รั้วบ้าน เสาบ้าน รางข้าวหมู ที่นั่งเล่น เป็นต้น
แม้จะผ่านภาวะสงครามอันเลวร้ายมาไม่นานนัก แต่เมืองเชียงขวางในปัจจุบันก็เริ่มฟื้นตัวเรื่อย ๆ อย่างค่อยเป็นค่อยไป และผสมผสานสิ่งต่าง ๆ ที่เกิดขึ้นในอดีตมาปรับใช้ในชีวิตประจำวัน พร้อมกับการสร้างเมืองโพนสะหวันทดแทนเมืองคูนที่ถูกทำลายลงด้วยพิษสงคราม
การแบ่งเขตการปกครอง

| แผนที่ | รหัสเมือง | เมือง (ไทย) | เมือง (ลาว) | เมือง (อังกฤษ) |
| --- | --- | --- | --- | --- |

|  | 901 | แปก หรือ โพนสะหวัน (โพนสวรรค์) | ແປກ / ໂພນສະຫວັນ | Pek / Phone-xa-wan |
|  | 902 | คำ | ຄຳ | Kham |
|  | 903 | หนองแฮด (หนองแรด) | ໜອງແຮດ | Nonghed |
|  | 904 | คูณ | ຄູນ | Khoune |
|  | 905 | หมอกใหม่ | ໝອກໃໝ່ | Mork-mai |
|  | 906 | ภูกูด | ພູກູດ | Phoukood |
|  | 907 | ผาชัย | ຜາໄຊ | Phaxay |

ส่วนเลข 908 คือเมืองท่าโทมในแขวงเชียงขวางในอดีต ทั้งนี้ในปัจจุบันเมืองท่าโทม เป็นเมืองของแขวงไชยสมบูรณ์ ปัจจุบันใช้รหัส 1805
สภาพแวดล้อม

ปัจจุบันสภาพแวดล้อมในแขวงเชียงขวางได้เกิดการเปลี่ยนแปลง สืบเนื่องมาจากการทำเหมืองแร่และการตัดไม้ทำลายป่า ทำให้ฝนไม่ตกต้องตามฤดูกาล และหน้าร้อนก็มีอากาศร้อนกว่าปกติ แม้ทางรัฐบาลจะพยายามแก้ไขปัญหา แต่ปัญหาดังกล่าวก็มิได้ลดน้อยลงไป
แหล่งข้อมูลอื่น

แขวงเชียงขวาง[ลิงก์เสีย]แขวงเชียงขวางประเทศลาว
| ด ค ก แขวงของประเทศลาว |
| --- | --- |
นครหลวง:  นครหลวงเวียงจันทน์ 
แขวง:  คำม่วน  จำปาศักดิ์  เชียงขวาง  ไชยบุรี  ไชยสมบูรณ์  เซกอง  บอลิคำไซ  บ่อแก้ว  พงสาลี  เวียงจันทน์  สาละวัน  สุวรรณเขต  หลวงน้ำทา  หลวงพระบาง  หัวพัน  อัตตะปือ  อุดมไซ 
เขตการปกครองในอดีต:  เขตพิเศษเชียงฮ่อน-หงษา  เขตพิเศษไชยสมบูรณ์  แขวงเซโดน  แขวงบริคัณฑ์  แขวงวาปีคำทอง  แขวงสีทันดร  แขวงหัวของ
สวิตต์ ลีละพงศ์วัฒนา

| สวิตต์ ลีละพงศ์วัฒนา |
| --- | --- |
เกิด: 5 เมษายน พ.ศ. 2534 (33 ปี) ​ จังหวัดนครศรีธรรมราช ประเทศไทย 
อาชีพ: ผู้ประกาศข่าว
ตัวแทน: ช่อง 9 เอ็มคอตเอชดี (2555 - 2561) ช่อง 7HD (2561 - ปัจจุบัน)
คู่สมรส: ชาลิสา สุริยเสนีย์  (2564-ปัจจุบัน)
บุตร: 2 คน
รางวัล: ชมรมวิจารณ์บันเทิง พ.ศ. 2558   รางวัลกินรีทอง สาขารางวัลคุณค่าแห่งบุคคล
สวิตต์  ลีละพงศ์วัฒนา ชื่อเล่น กาย (เกิดวันที่ 5 เมษายน พ.ศ. 2534) เป็นผู้ประกาศข่าวชาวไทย ในสังกัดช่อง 7 HD เริ่มเข้าสู่ในวงการบันเทิงผู้ประกาศข่าวในโครงการผู้ประกาศข่าวหน้าใหม่ปี 3 สำนักข่าวไทยในสังกัดเอ็มคอตเอชดีจากผู้สมัครคัดเลือกทั่วประเทศจำนวน 900 คน ปัจจุบันจึงเข้าวงการวิชาชีพสื่อมวลชน และเคยมีผลงานเป็นนักจัดรายการวิทยุเมื่อในปี พ.ศ. 2548 - 2549 นักจัดรายการวิทยุชุมชน FM 92.00 MHz.และ FM 98.25 MHz. และมีผลงานในด้านต่าง ๆ และในปัจจุบันเป็นผู้ประกาศข่าวในสังกัดช่อง 7 HD
ประวัติ

สวิตต์ เกิดเมื่อวันที่ 5 เมษายน พ.ศ. 2534 เป็นผู้ประกาศข่าว ชาวไทย เกิดที่ โรงพยาบาลนครบาลคริสเตียน อำเภอเมืองนครศรีธรรมราช จังหวัดนครศรีธรรมราช
สวิตต์ เป็นพี่ชายคนโต และมีน้องชาย 1 คน และในครอบครัวของเขา เป็นชาวไทยเชื้อสายจีน​ ศึกษาระดับอนุบาล โรงเรียนเจริญวิทย์สหวิทยากร ตำบลไสหร้า อำเภอฉวาง จังหวัดนครศรีธรรมราช และระดับประถมศึกษาและมัธยมศึกษาตอนต้น โรงเรียนเจริญวิทย์ ตำบลไสหร้า อำเภอฉวาง จังหวัดนครศรีธรรมราช จากนั้น สวิตต์ ศึกษาต่อระดับมัธยมศึกษาตอนปลาย โรงเรียนกัลยาณีศรีธรรมราช ตำบลในเมือง อำเภอเมือง จังหวัดนครศรีธรรมราช  หลังจากนั้น ได้รับทุนการศึกษา เรียนต่อระดับปริญญาตรี คณะนิเทศศาสตร์ สาขาวิทยุกระจายเสียงและวิทยุโทรทัศน์ มหาวิทยาลัยกรุงเทพ (ได้รับผลการเรียนเกียรตินิยมอันดับ 1)
ต่อมา ได้เข้าสู่งานสายของผู้ประกาศข่าว ระหว่างที่ ศึกษาระดับปริญญาตรี ชั้นปีที่ 3 ได้ผ่านการคัดเลือก โครงการผู้ประกาศข่าวหน้าใหม่ปี 3 สำนักข่าวไทยในสังกัด ช่อง 9 เอ็มคอต เอชดี จากผู้สมัครคัดเลือกทั่วประเทศจำนวนกว่า 900 คน ปัจจุบัน ได้เข้าวงการวิชาชีพสื่อสารมวลชน เคยมีผลงานเป็นนักจัดรายการวิทยุเมื่อในปี พ.ศ. 2548 - 2549 นักจัดรายการวิทยุชุมชน FM 92.00 MHz. วิทยุชุมชนเขาหลวง ต.จันดี อ.ฉวาง จ.นครศรีธรรมราช และ FM 98.25 MHz. หจก.สุพจน์ โปรโมชั่น ต.ในเมือง อ.เมืองนครศรีธรรมราช จ.นครศรีธรรมราช และมีผลงานด้านต่าง ๆ
ปัจจุบัน เป็นผู้ประกาศข่าว ในสังกัด ช่อง 7 HD มีผลงาน รายการข่าว สนามข่าว 7 สี, เงินทองของจริง และข่าวเย็นประเด็นร้อน เป็นต้น
ผลงาน > ผลงานที่ผ่านมา

พ.ศ. 2548 - 2549 นักจัดรายการวิทยุชุมชน FM 92.00 MHz.
พ.ศ. 2549 - 2551 นักจัดรายการวิทยุชุมชน Sassy FM 98.25 MHz.
พ.ศ. 2554 พรีเซ็นเตอร์ห้างสรรพสินค้าสยามเซ็นเตอร์ โครงการ S-Club Siam Center 2011
21 มกราคม พ.ศ. 2556 - 30 มิถุนายน พ.ศ. 2558 ตำแหน่ง Account Executive (AE) บริษัท บีอีซี เทโร-เรดิโอ จำกัด ผู้ดำเนินกิจการคลื่นวิทยุ 95.5 Virgin Hitz และ 105.5 Eazy FM.
มกราคม พ.ศ. 2555 – ธันวาคม 2555 ข่าวต้นชั่วโมง และ เกาะข่าว 9 ตั้งแต่เวลา 23:00 น.​ – 23:30 น. – 00:00 น. – 01:00 น. – 02:00 น. – 03:00 น. – 04:00 น. – 05:00 น.
มกราคม พ.ศ. 2555 – ธันวาคม พ.ศ. 2556 ข่าวต้นชั่วโมง และ เกาะข่าว 9 ตั้งแต่เวลา 10:00 น.​ – 11:00 น. – 12:55 น. – 13:00 น. – 13:30 น. – 13:25 น. – 14:00 น. – 14:10 น. -​ 15:00 น. – 15:05 น. – 15:10 น. – 16:00 น. –​ 16:05 น. – 17:00 น.
มิถุนายน พ.ศ. 2555 – เมษายน พ.ศ. 2559 ช่วงข่าว ลม ฟ้า อากาศ ข่าวค่ำ
มกราคม พ.ศ. 2556 – มิถุนายน พ.ศ. 2557 ลมฟ้าจราจร รายการคุยโขมงข่าวเช้า ทุกจันทร์ – วันศุกร์ เวลา 06.40 น.
กรกฎาคม พ.ศ. 2557 – ตุลาคม พ.ศ. 2560 คุยโขมงหน้า 1 รายการ พระราม 9 ข่าวเช้า และ คุยโขมงข่าวเช้า ทุกวันจันทร์ - วันศุกร์ เวลา 06.10 น.
เมษายน พ.ศ. 2558 – ตุลาคม พ.ศ. 2560 คุยข่าว เสาร์-อาทิตย์ คู่กับ ลลิตา มั่งสูงเนิน ออกอากาศทุกวันเสาร์ - อาทิตย์ เวลา 05.30 - 07.00 น.
1 - 31 พฤษภาคม พ.ศ.  2558 คุยโขมงข่าวเช้า คู่กับ ภรพันธ์ นีลพัทธ์ ตั้งแต่เวลา 05.30 - 07.00 น. (เฉพาะกิจ)
4 มิถุนายน พ.ศ. 2561 - 28 กุมภาพันธ์ พ.ศ. 2564 เจาะประเด็นข่าวค่ำ จัดรายการร่วมกับ ศรีสุภางค์ ธรรมาวุธ และ ภิญญาพัชญ์ ด่านอุตรา ออกอากาศทุกวันจันทร์ - วันศุกร์ เวลา 15.45 น. และวันเสาร์ - วันอาทิตย์ เวลา 16.30 น
ผู้ประกาศข่าว รายการ ประเด็นเด็ด 7 สี ทางช่อง 7 เอชดี (26 พฤศจิกายน 2561 - 13 กุมภาพันธ์ 2563 )
16 สิงหาคม พ.ศ. 2564 - 30 ธันวาคม พ.ศ. 2564 ห้องข่าวภาคเที่ยง ช่วงรู้ชัด สกัดโควิด-19 ออกอากาศทุกวันจันทร์ - วันศุกร์ เวลา 12.00 น. ทางช่อง 7 เอชดี
1 มีนาคม พ.ศ. 2564 - 30 มิถุนายน พ.ศ. 2565 เจาะประเด็นข่าว 7 เอชดี จัดรายการร่วมกับ ศรีสุภางค์ ธรรมาวุธ, ภิญญาพัชญ์ ด่านอุตรา และ เหมือนฝัน ประสานพานิช (เฉพาะกิจ) ออกอากาศทุกวันจันทร์ - วันศุกร์ เวลา 15.45 น. และวันเสาร์ - วันอาทิตย์ เวลา 16.30 น. ทางช่อง 7 เอชดี
4 กุมภาพันธ์ - 27 พฤษภาคม 2566 สายตรงวงใน จัดรายการร่วมกับ สมจิตต์ นวเครือสุนทร, ชาดา สมบรูณผล ออกอากาศทุกวันเสาร์ เวลา 12:00​ -​ 13:00 น.
ผู้ประกาศข่าว รายการสนามข่าว​ 7​ สี​ (1 กุมภาพันธ์ 2566 - 31 พฤษภาคม 2567) ช่อง 7 เอชดี
ผู้ประกาศข่าว รายการ ข่าวเย็นประเด็นร้อน (4 กรกฎาคม 2565 - 26 กรกฎาคม 2567) ช่อง 7 เอชดี
ผลงาน > รายการวิทยุ

คลื่นวิทยุ FM 100.5 News Network MCOT ตั้งแต่เมื่อวันที่  1 พฤศจิกายน พ.ศ. 2558 - 31 พฤษภาคม พ.ศ. 2561 รายการ แชร์เล่าข่าวเด็ด ทุกวันจันทร์-ศุกร์ เวลา 14.00 - 16.00 น. คู่กับ เคนโด้ เกรียงไกรมาศ พจนสุนทร
รายการ กับข้าวกับข่าว เมื่อวันที่ 1 กุมภาพันธ์ พ.ศ. 2559 - 31 มีนาคม พ.ศ. 2561 ออกอากาศทุกวันอาทิตย์ เวลา 14.00 - 16.00 น. คู่กับ อ.ยิ่งศักดิ์ จงเลิศเจษฎาวงศ์
ผลงาน > ผลงานปัจจุบัน

พิธีกรรายการ เงินทองของจริง ออกอากาศทุกวันจันทร์-วันศุกร์ เวลา 09.05-09.10 น. (1 กุมภาพันธ์ 2566 - ปัจจุบัน) ทางช่อง 7 เอชดี
ผู้ประกาศข่าวรายการ เช้านี้...ที่หมอชิต ออกอากาศทุกวันจันทร์ - วันศุกร์ เวลา 05.30 - 07.30 น. ทางช่อง 7 เอชดี (17 กุมภาพันธ์ 2563 - 4 สิงหาคม 2566 / 3 มิถุนายน 2567 - ปัจจุบัน)
พิธีกรสำรอง รายการ ถกไม่เถียง ออกอากาศทุกวันจันทร์-วันศุกร์ เวลา 17:00 – 18:00 น. (แทน ทิน โชคกมลกิจ) ทางช่อง 7 เอชดี
รางวัล

• รางวัล กินรีทอง ประจำปี 2558
คุณค่าแห่งบุคคล จัดโดย มูลนิธิธรรมลักษณ์ศิลา
มอบโล่รางวัลโดย พลเอกเสริมศักดิ์ วิเศษไชยศรี (29 มิถุนายน พ.ศ.2558)
• รางวัล ทับทิมสยาม ประจำปี 2558
สาขาผู้ทำคุณประโยชน์ต่อประเทศชาติ จัดโดย มูลนิธิธรรมลักษณ์ศิลา
มอบโล่รางวัลโดย ฯพณฯท่าน อำพล เสนาณรงค์ องคมนตรี (30 กันยายน พ.ศ.2558)
• รางวัล บัวทอง ประจำปี 2558
บุคคลต้นแบบตัวอย่าง สาขาผู้ทำคุณประโยชน์ต่อสังคมดีเด่น
จัดโดย สมัชชานักจัดรายการข่าววิทยุโทรทัศน์หนังสือพิมพ์แห่งประเทศไทย (สว.นท.)
มอบโล่รางวัลโดย พลเอกพิจิตร กุลละวณิชย์ องคมนตรี (27 พฤศจิกายน พ.ศ.2558 )
• รางวัล บุคคลคุณภาพและองค์กรดีเด่นประจำปี 2559
สาขาสื่อมวลชนดีเด่น จัดโดย มูลนิธิต้นบุญวิสาขา
มอบโล่รางวัลโดย พลเอกพิจิตร กุลวณิชย์ องคมนตรี (4 มีนาคม พ.ศ.2559)
• รางวัล สิงห์ฆเณศประจำปี 2559
สาขาผู้เป็นแบบอย่างสังคมยอดเยี่ยมแห่งปี
จัดโดย สมัชชานักจัดรายการข่าววิทยุโทรทัศน์หนังสือพิมพ์แห่งประเทศไทย (สว.นท.)
มอบโล่รางวัลโดย พลเอกพิจิตร กุลละวณิชย์ องคมนตรี (30 มีนาคม พ.ศ.2559)
• รางวัล แสงดาวแห่งความดีประจำปี 2559
สาขาผู้ทำประโยชน์ต่อสังคมและประเทศชาติ จัดโดย สมาคมสหพันธ์คนพิการในประเทศไทยมอบโล่รางวัลโดย ฯพณฯ อำพล เสนาณรงค์ องคมนตรี (11 พฤษภาคม พ.ศ.2559)
• รางวัล คนดีแห่งสยามประจำปี 2559
สาขาสื่อสารมวลชนดีเด่น จัดโดย โครงการเสริมสร้างคนดีศรีแผ่นดิน สมาคมสหพันธ์คนพิการในประเทศไทย มอบโล่รางวัลโดย ฯพณฯ อำพล เสนาณรงค์ องคมนตรี (13 กรกฎาคม พ.ศ.2559)
• รางวัล กินรีทอง ประจำปี 2559
สาขาผู้ประกาศข่าวดีเด่น จัดโดย ชมรมปันน้ำใจ อุ่นไอรัก มอบโล่รางวัลโดย ท่านหญิง (หม่อมเจ้า) มาลินีมงคล (ยุคล) อมาตยกุล ณ อินฟินิตี้ ฮอลล์ สยามพารากอน(18 กรกฎาคม พ.ศ.2559)
•รางวัลพระพิฆเณศวร์ ประจำปี 2566
สาขาผู้ประกาศข่าวชายดีเด่น จัดโดยสมาคมนักข่าวบันเทิง ร่วมกับ ดาราอินไซต์ทีวี ประธานมอบรางวัลโดย ม.ร.ว.ปณิธาน จรูญโรจน์ ณ หอประชุมใหญ่ สำนักงานทีโอที แจ้งวัฒนะ (28 พฤษภาคม 2566)
แหล่งข้อมูลอื่น

สวิตต์ ลีละพงศ์วัฒนา ที่เอกซ์ (ทวิตเตอร์)
สวิตต์ ลีละพงศ์วัฒนา ที่อินสตาแกรม
Switt สวิตต์ ลีละพงศ์วัฒนา ที่เฟซบุ๊ก
ซามูเอล จี. แม็กฟาร์แลนด์

ซามูเอล แกมเบิล แมคฟาร์แลนด์ (11 ธันวาคม ค.ศ. 1830 – 26 เมษายน ค.ศ. 1897) เป็นมิชชันนารีเพรสไบทีเรียนชาวอเมริกันซึ่งปฏิบัติงานส่วนใหญ่ในสยาม (ประเทศไทย) ช่วงครึ่งหลังของศตวรรษที่ 19 เขาและภรรยาได้ตั้งรกรากในจังหวัดเพชรบุรี ก่อตั้งโบสถ์และโรงเรียนในพื้นที่ ต่อมาเขาเข้าทำงานในราชสำนักของพระบาทสมเด็จพระจุลจอมเกล้าเจ้าอยู่หัว (รัชกาลที่ 5) ที่กรุงเทพมหานคร โดยเป็นหัวหน้าโรงเรียนสวนอนันต์ (ซึ่งเป็นหนึ่งในโรงเรียนรัฐบาลแห่งแรกที่มุ่งการศึกษาบุตรหลานชนชั้นสูง) ตั้งแต่ปี ค.ศ. 1879 จนกระทั่งปิดในปี ค.ศ. 1892 หลังจากนั้นเขาได้แต่งตำราเรียนภาษาไทยให้กับกรมศึกษา
ผลงานที่สำคัญที่สุดของเขาคือการจัดทำพจนานุกรมอังกฤษ–ไทย ซึ่งกลายเป็นพจนานุกรมที่ได้รับความนิยมเป็นอย่างมากในหมู่นักเรียนไทยที่ต้องการเรียนภาษาอังกฤษ
ชีวประวัติ

ซามูเอล จี. แมคฟาร์แลนด์ เกิดเมื่อวันที่ 11 ธันวาคม ค.ศ. 1830 ใน สมิธทาวน์ชิป, วอชิงตันเคาน์ตี, รัฐเพนซิลเวเนีย เป็นบุตรของวิลเลียมและแมรี แมคฟาร์แลนด์ เขาสำเร็จการศึกษาจากวิทยาลัยวอชิงตันในปี ค.ศ. 1857 และได้รับการแต่งตั้งให้เป็นนักเทศน์โดยเพรสไบทีเรียนแห่งวอชิงตันในปี ค.ศ. 1860 เขาแต่งงานกับเจน อี. เฮย์ส เมื่อวันที่ 3 พฤษภาคม ค.ศ. 1860 เจนเป็นบุตรสาว (เกิดในปี ค.ศ. 1824) ของจอห์น เฮย์ส จากแคนนอนส์เบิร์ก, เพนซิลเวเนีย
ซามูเอลและเจนออกเดินทางไปทำงานเผยแผ่ศาสนาในสยามในปี ค.ศ. 1860 โดยเดินเรือเมื่อวันที่ 5 มิถุนายน หลังการประชุมอำลาที่โบสถ์แรคคูน ทั้งสองได้ก่อตั้งพันธกิจในจังหวัดเพชรบุรี สร้างโบสถ์สองแห่งและโรงเรียนแห่งหนึ่ง ต่อมาในปี ค.ศ. 1879 ตามคำเชิญของพระบาทสมเด็จพระจุลจอมเกล้าเจ้าอยู่หัว (รัชกาลที่ 5) เขาได้เข้าดำรงตำแหน่งหัวหน้าโรงเรียนสวนอนันต์ ซึ่งเป็นโรงเรียนรัฐบาลสำหรับบุตรหลานชนชั้นสูงของสยาม และต่อมาได้กลายเป็นหัวหน้ากรมศึกษาธิการของสยาม
เมื่อโรงเรียนปิดตัวลงในปี ค.ศ. 1892 เขาได้ถูกมอบหมายให้ทำงานกับกรมตำราและเขียนหนังสือเรียนภาษาไทยสำหรับโรงเรียนรัฐบาลที่กำลังพัฒนาในหัวข้อต่าง ๆ เช่น พฤกษศาสตร์ ภูมิศาสตร์ ธรณีวิทยา และการทำบัญชี ในงานเผยแผ่ศาสนาของเขา เขายังได้แปลหนังสือปัญจบรรพ 4 เล่ม ส่วนสำคัญของผู้เผยพระวจนะน้อย บทแถลงของศรัทธาเวสต์มินสเตอร์ บทความว่าด้วยหลักฐานแห่งคริสต์ศาสนา เรื่องย่อของประวัติศาสตร์ศาสนจักร และหนังสือบทเทศน์
ผลงานที่โดดเด่นที่สุดของเขาคือพจนานุกรมอังกฤษ–ไทย ซึ่งตีพิมพ์ครั้งแรกในชื่อ English–Siamese Word Book ในปี ค.ศ. 1866 และได้รับการตีพิมพ์ต่อเนื่องถึง 10 ฉบับ โดยในฉบับหลัง ๆ ได้รับการแก้ไขและตีพิมพ์โดยจอร์จ ลูกชายของเขา พจนานุกรมนี้กลายเป็นพจนานุกรมที่ได้รับความนิยมอย่างกว้างขวางในสยาม และยังคงเป็นแหล่งอ้างอิงหลักสำหรับผู้เรียนภาษาอังกฤษในไทยนานกว่า 4 ทศวรรษ
เนื่องจากสุขภาพที่ทรุดโทรม แมคฟาร์แลนด์จึงเดินทางกลับสหรัฐฯ พร้อมกับภรรยาในปี ค.ศ. 1896 เขาเสียชีวิตในแคนนอนส์เบิร์กเมื่อวันที่ 26 เมษายน ค.ศ. 1897 ส่วนเจนได้ย้ายไปอาศัยอยู่ที่กรุงวอชิงตัน ดี.ซี. กับแมรี ลูกสาวของพวกเขา และเสียชีวิตเมื่อวันที่ 9 มิถุนายน ค.ศ. 1908
ครอบครัว

ครอบครัวแมคฟาร์แลนด์มีบุตรสี่คน—ชายสามคนและหญิงหนึ่งคน ซึ่งทุกคนเกิดที่กรุงเทพฯ ภายใต้การดูแลของแพทย์มิชชันนารี แดน บีช แบรดลีย์ ได้แก่ วิลเลียม, เอ็ดวิน, จอร์จ และแมรี
วิลเลียม เฮย์ส แมคฟาร์แลนด์
(7 พฤศจิกายน ค.ศ. 1862 – 21 เมษายน ค.ศ. 1891)
วิลเลียมสำเร็จการศึกษาจาก วิทยาลัยวอชิงตันและเจฟเฟอร์สัน และทำงานในพิตต์สเบิร์กเป็นเวลา 1 ปีก่อนกลับมายังสยามในปี ค.ศ. 1884 เพื่อรับราชการในกระทรวงกลาโหม เขามีส่วนช่วยพัฒนาศัพท์การฝึกอบรมทางการทหารภาษาไทย และเขียนหนังสือ An English–Siamese Pronouncing Handbook เขาแต่งงานกับแมรี แมคโดนัลด์ในปี ค.ศ. 1887 และมีบุตรสาวสองคนคือ เบสซีและวิลลา แต่เสียชีวิตด้วยโรคอหิวาตกโรคในกรุงเทพฯ เมื่ออายุ 28 ปี
ซามูเอล เอ็ดวิน ฮันเตอร์ แมคฟาร์แลนด์
(27 มิถุนายน ค.ศ. 1864 – 8 สิงหาคม ค.ศ. 1895)
เป็นที่รู้จักในชื่อ เอ็ดวิน เขาสำเร็จการศึกษาจากวิทยาลัยวอชิงตันและเจฟเฟอร์สันในปี ค.ศ. 1884 และเดินทางกลับสยามพร้อมกับวิลเลียม โดยเข้ารับตำแหน่งเลขาธิการของกรมหลวงดำรงราชานุภาพในช่วงดำรงตำแหน่งรัฐมนตรีว่าการกระทรวงธรรมการ เอ็ดวินสอนที่โรงเรียนสวนอนันต์ และเขียนหนังสือ A Siamese Primer และ Lessons in English
ผลงานที่โดดเด่นของเขาคือการพัฒนาเครื่องพิมพ์ดีดภาษาไทยเครื่องแรก โดยร่วมมือกับโรงงานผลิตตัวพิมพ์ในซีราคิวส์, นิวยอร์ก ดัดแปลงเครื่องพิมพ์ดีด Smith Premier ให้รองรับตัวอักษรภาษาไทย และนำมาใช้ในประเทศในปี ค.ศ. 1892 เครื่องพิมพ์ดีดนี้ได้รับการยอมรับอย่างกว้างขวางจากรัฐบาล แม้ว่าเขาจะไม่ได้อยู่ทันเห็นความนิยม เนื่องจากเสียชีวิตในวัย 31 ปีขณะไปศึกษาวิชาเภสัชกรรมในสหรัฐอเมริกา
จอร์จ แบรดลีย์ แมคฟาร์แลนด์
(1 ธันวาคม ค.ศ. 1866 – 3 พฤษภาคม ค.ศ. 1942)
จอร์จศึกษาวิชาแพทยศาสตร์และทันตกรรมในสหรัฐฯ และเดินทางกลับสยามในปี ค.ศ. 1891 เขาเป็นหัวหน้าวิทยาลัยแพทยศาสตร์ศิริราชพยาบาลแห่งใหม่ และเป็นผู้บุกเบิกการศึกษาแพทย์แผนปัจจุบันในสยามตลอดชีวิต เขาเขียนตำราแพทย์ภาษาไทยเล่มแรก ดำเนินการพิมพ์และแก้ไขพจนานุกรมของบิดาต่อ และตั้งบริษัทนำเข้าเครื่องพิมพ์ดีด Smith Premier หลังเอ็ดวินเสียชีวิต
แมรี คอร์นเวลล์ แมคฟาร์แลนด์
(4 ตุลาคม ค.ศ. 1868 – 17 มกราคม ค.ศ. 1943)
แมรีสำเร็จการศึกษาจาก โรงเรียนอินเดียนาสเตต และโรงเรียนฝึกอบรมสมาคมอนุบาลแห่งบัลติมอร์ เธอใช้ชีวิตในสหรัฐฯ ทำงานเป็นครูอนุบาลในกรุงวอชิงตัน ดี.ซี. และได้บริจาคสิ่งของจากสยามให้สถาบันสมิธโซเนียนในปี ค.ศ. 1901
พระสุนทรีวาณี

| พระสุนทรีวาณี |
| --- | --- |
พระนางสุนทรีวาณี  ประดิษฐาน ณ ด้านซ้ายมือของพระศรีศากยมุนี ภายในพระวิหารหลวงของวัดสุทัศนเทพวรารามราชวรมหาวิหาร
ชื่อในการทับศัพท์ภาษาสันสกฤต: sundarīvāṇī
มนตร์: พระคาถาพระสุนทรีวาณี
พระสุนทรีวาณี หรือที่รู้จักกันในอีกพระนามหนึ่งว่า นางสุนทรีวาณี เป็นเทพธิดาตามคติในศาสนาพุทธในประเทศไทย มีหน้าที่คุ้มครองดูแลรักษาพระธรรมและพระไตรปิฎก มีต้นกำเนิดจากวัดสุทัศนเทพวรารามราชวรมหาวิหาร ลักษณะเป็นเทพธิดามีพระวรกายสีขาวบริสุทธิ์ ฉลองพระองค์ดั่งนางกษัตรีย์ในศิลปะไทย  อาภรณ์สีขาว มีสองกร หัตถ์ขวาแสดงอาการกวักเรียก (ต่อมาเปลี่ยนเป็นวิตรรกมุทรา) หัตถ์ซ้ายทรงดวงแก้วไว้ในหัตถ์วางบนเพลา (ตัก)
โดยลักษณะและคติความเชื่อของนางพระสุนทรีวาณีนี้ คล้ายคลึงกับคติการบูชาพระสรัสวดีในศาสนาฮินดู ศาสนาเชน ศาสนาพุทธแบบทิเบต ศาสนาพุทธแบบพม่า และเบ็นไซเต็งในพุทธศาสนาแบบญี่ปุ่น พุทธศาสนาแบบจีน และลัทธิชินโต
ประวัติของพระสุนทรีวาณี

แต่เดิมนั้นเป็นภาพพระสุนทรีวาณี อันเป็นเทพธิดาสถิตอยู่บนดอกบัว สมเด็จพระวันรัต (แดง สีลวฑฺฒโน) วัดสุทัศนเทพวราราม ทรงคิดแบบขึ้นจากพระสูตรสัททาวิเสส แล้วทรงให้หมื่นศิริธัชสังกาศ (แดง) เจ้ากรมขอเฝ้าในพระเจ้าน้องยาเธอ พระองค์เจ้าศรีสิทธิธงไชย กรมหมื่นศิริธัชสังกาศ (พระอิสริยยศสุดท้ายเป็นที่ พระเจ้าบรมวงศ์เธอ กรมขุน) จัดการเขียนขึ้นเอาไว้ในพระตำหนักของสมเด็จฯ ปรากฏว่าเป็นที่สนพระทัยและนับถือยิ่งของพระบาทสมเด็จพระจุลจอมเกล้าเจ้าอยู่หัว เมื่อทรงโปรดให้สร้างโรงเรียนวัดเบญจมบพิตร จึงให้ออกแบบพระสุนทรีวาณีเพื่อเป็นสัญลักษณ์ประจำเป็นต้น
พระสุนทรีวาณีในปัจจุบัน

เนื่องในวันเฉลิมพระชนมพรรษา 28 กรกฎาคม 2562 พระบาทสมเด็จพระวชิรเกล้าเจ้าอยู่หัว ทรงพระกรุณาโปรดเกล้าโปรดกระหม่อมให้จัดพิมพ์หนังสือ “พระสุนทรีวาณี” พระราชทานเป็นพระราชกุศลธรรมทาน ทรงพระอนุสรณ์ถึง “คาถาพระสุนทรีวาณี” ที่โบราณบัณฑิตสรรเสริญว่าหากบริกรรมสม่ำเสมอจะเกิดปัญญา โดยพระเถระผู้ใหญ่มักแนะนำให้นวกภิกษุผู้เริ่มศึกษาพระธรรม บริกรรมคาถานี้เป็นนิตย์ ก่อให้เกิดสมาธิจิตตั้งมั่น บันดาลให้เข้าถึงถ่องแท้ในพระพุทธศาสนาโดยง่าย และนำไปสู่ความกระจ่างลึกซึ้งถึงแก่นพระพุทธศาสนายิ่งขึ้นตามลำดับ พร้อมน้อมนำความใฝ่รู้ใฝ่เรียนมาเป็นทางประพฤติของตน ทั้งอำนวยผลเป็นสติปัญญาแก่ผู้หมั่นศึกษา และพากเพียรดำเนินตามรอยพระราชจริยาอันเป็นแบบอย่างที่พระราชทานไว้นับแต่อดีตสมัย และทรงพระกรุณาโปรดเกล้าโปรดกระหม่อมพระราชทานภาพวาดฝีพระหัตถ์มาจัดพิมพ์เป็นปก พร้อมบทพระราชปรารภพระราชทานไว้ในตอนต้นของเล่ม ทรงพระกรุณาโปรดเกล้าโปรดกระหม่อมให้ประมวลเนื้อหาประกอบด้วยพระราชหัตถเลขาในรัชกาลที่ 5 และลายพระหัตถ์ของพระบรมวงศ์ ลิขิตของพระเถระ จดหมายกราบทูลของข้าราชการ และเรื่องสืบเนื่องซึ่งเกี่ยวกับพระสุนทรีวาณี อีกทั้งรูปพระสุนทรีวาณีซึ่งถ่ายจากต้นฉบับของสมเด็จพระวันรัต (แดง สีละวัฑฒะโน) อดีตเจ้าอาวาสวัดสุทัศนเทพวราราม และพระบรมฉายาลักษณ์รัชกาลที่ 5
พระนางสุนทรีวาณีในที่ต่าง ๆ

หน้าบันของศาลาประจำมุขด้านปีกซ้ายของอาคาร วัดราชบุรณราชวรวิหาร เขตพระนคร
หน้าบันของอุโบสถ ประจำวัดประดู่ อำเภอนาทวี จังหวัดสงขลา
วัดไชยภูมิ ตำบลชายนา อำเภอเสนา จังหวัดพระนครศรีอยุธยา
วัดไร่ขิง อำเภอสามพราน จังหวัดนครปฐม
วัดในบุตกาญจนคีรี  ตำบลลานสะกา  อำเภอลานสะกา จังหวัดนครศรีธรรมราช
วัดพรหมสุวรรณ ตำบลตาพระยา อำเภอตาพระยา จังหวัดสระแก้ว
วัดประทุมคณาวาส อำเภอเมือง จังหวัดสมุทรสงคราม
มูลนิธิพุทธางกูร ตำบลศาลายา อำเภอพุทธมณฑล จังหวัดนครปฐม
วัดโพธินิมิตรสถิตมหาสีมาราม เขตธนบุรี
ภาพปูนปั้นบนเจดีย์ข้างวิหารพระพุทธไสยยาสณ์ วัดสรรพยาวัฒนาราม อำเภอสรรพยา จังหวัดชัยนาท
หน้าบันของหอไตรวัดบ้านแพน ตำบลสามกอ อำเภอเสนา จังหวัดพระนครศรีอยุธยา
พระคาถาสุนทรีวาณี

เทพแห่งปัญญาบารมี สวดบูชา ๓ จบ ๗ จบ ๙ จบ บังเกิดโชคลาภ ค้าขายร่ำรวย ประสบความสำเร็จทั้งปวง
มุนินทะ วะทะนัมพุชะ คัพภะสัมภะวะ สุนทะรี ปาณีนัง สะระณัง วาณี มัยหัง ปิณะยะตัง มะนัง ฯ
แหล่งข้อมูลอื่น

| ด ค กเทวดาตามความเชื่อของคนไทย |
| --- | --- | --- |
| เทวดาคติพุทธเถรวาท |  พระพรหม ท้าวสหัมบดีพรหม  ท้าวฆฏิการพรหม  สนังกุมารพรหม  ท้าวสักกะ  ท้าวสุยาม  ท้าวสันดุสิต  ท้าวสุนิมมิต  ท้าววสวัตตี  จตุโลกบาล ท้าวธตรฐ  ท้าววิรุฬหก  ท้าววิรูปักษ์  ท้าวเวสวัณ  พระธรณี  เมขลา  พระสุนทรีวาณี  พระวิศวกรรม  พระพิรุณ  พระปัญจสิขะ  พระมาตุลี  คนธรรพ์  พระอุเทนทราธิราช  |  |
| เทวดาคติฮินดู |  ตรีมูรติ พระศิวะ  พระพรหม  พระวิษณุ  พระคเณศ  พระขันทกุมาร  กามเทพ  พระแม่คงคา  พระปารวตี  ทุรคา  พระสตี  กาลี  พระสุรัสวดี  พระลักษมี  พระภูเทวี  โลกบาล พระอินทร์  พระยม  ท้าวกุเวร  พระอีสาน  พระอัคนี  พระนิรฤติ  พระพาย  นพเคราะห์ พระอาทิตย์  พระจันทร์  พระอังคาร  พระพุธ  พระพฤหัสบดี  พระศุกร์  พระเสาร์  พระราหู  พระเกตุ  พระพลเทพ  |  |
| เทวดาคติพื้นเมืองไทย |  พญาแถน  ท้าวกบิลพรหม  โพสพ  จตุคามรามเทพ  พระภูมิเจ้าที่  พระพนัสบดี  นางกวัก  นางสงกรานต์  แม่ย่านาง  แม่ซื้อ  รุกขเทวดา  ปู่เจ้าสมิงพราย  พระโกญจนาเนศวร์  พระเทวกรรม  ปู่เจ้าเขาเขียว  นิลบรรพตเทพสุดา  ท้าวพรหมรักษ์  พระมหาไชไพรสภ  |  |
| เทพารักษ์ |  พระสยามเทวาธิราช  พระหลักเมือง  พระเสื้อเมือง  พระทรงเมือง  พระกาฬไชยศรี  เจ้าเจตคุปต์  พระเทพบิดร  พระคลัง  เจ้าหอกลอง  พระกำพูฉัตร  พระราชบันฦๅธาร  พระราชมุทธาธร  |  |
รายชื่อนายกรัฐมนตรีลาว

| นายกรัฐมนตรี แห่งสาธารณรัฐประชาธิปไตยประชาชนลาว |
| --- | --- |
ນາຍົກລັດຖະມົນຕີ ແຫ່ງ ສປປ ລາວ Premier ministre de la République démocratique populaire lao
ตราแผ่นดิน
ธงชาติ
ผู้ดำรงตำแหน่งคนปัจจุบัน สอนไซ สีพันดอน ตั้งแต่ 30 ธันวาคม พ.ศ. 2565
  ฝ่ายบริหาร  สำนักนายกรัฐมนตรี 
สมาชิกของ:   คณะกรรมการพรรคฯ  โปลิตบูโรพรรคฯ 
จวน: อาคารสำนักนายกรัฐมนตรี
ที่ว่าการ: เวียงจันทน์
ผู้เสนอชื่อ: ประธานาธิบดี
ผู้แต่งตั้ง: สภาแห่งชาติลาว
วาระ: สูงสุด 5 ปี สองสมัย
ตราสารจัดตั้ง: รัฐธรรมนูญลาว Law on Government
ผู้ประเดิมตำแหน่ง: เจ้าเพชรราช รัตนวงศา
สถาปนา: 21 สิงหาคม พ.ศ. 2483
รอง: รองนายกรัฐมนตรี
นายกรัฐมนตรีลาว (ลาว: ນາຍົກລັດຖະມົນຕີລາວ) หรือเรียกอย่างเป็นทางการว่า นายกรัฐมนตรีแห่งสาธารณรัฐประชาธิปไตยประชาชนลาว เป็นตำแหน่งหัวหน้าคณะรัฐบาลของประเทศลาว ก่อตั้งขึ้นเมื่อปี พ.ศ. 2483 โดยมีเจ้าเพชรราช รัตนวงศาเป็นนายกรัฐมนตรีคนแรกของประเทศในสมัยที่ประเทศลาวถูกปกครองโดยประเทศญี่ปุ่น โดยปัจจุบันมี ดร.สอนไซ สีพันดอน ดำรงตำแหน่งเป็นนายกรัฐมนตรีคนที่ 9 และคนปัจจุบัน ตั้งแต่วันที่ 30 ธันวาคม พ.ศ. 2565
รายชื่อนายกรัฐมนตรี > นายกรัฐมนตรีสาธารณรัฐประชาธิปไตยประชาชนลาว

| ลำดับ | ภาพ | ชื่อ (เกิด–เสียชีวิต) | วาระการดำรงตำแหน่ง> เริ่มต้น | วาระการดำรงตำแหน่ง> สิ้นสุด | วาระการดำรงตำแหน่ง> ระยะเวลา | ประธานาธิบดี |
| --- | --- | --- | --- | --- | --- | --- |
| 1 |  | ไกสอน พมวิหาน ໄກສອນ ພົມວິຫານ (1920–1992) | 8 ธันวาคม ค.ศ. 1975 | 15 สิงหาคม ค.ศ. 1991 | 15 ปี 250 วัน | เจ้าสุภานุวงศ์ |
| 1 |  | ไกสอน พมวิหาน ໄກສອນ ພົມວິຫານ (1920–1992) | 8 ธันวาคม ค.ศ. 1975 | 15 สิงหาคม ค.ศ. 1991 | 15 ปี 250 วัน | พูมี วงวิจิด |
| 2 |  | คำไต สีพันดอน ຄຳໄຕ ສີພັນດອນ (เกิด ค.ศ. 1924) | 15 สิงหาคม ค.ศ. 1991 | 16 กุมภาพันธ์ ค.ศ. 1998 | 6 ปี 193 วัน | ไกสอน พมวิหาน |
| 2 |  | คำไต สีพันดอน ຄຳໄຕ ສີພັນດອນ (เกิด ค.ศ. 1924) | 15 สิงหาคม ค.ศ. 1991 | 16 กุมภาพันธ์ ค.ศ. 1998 | 6 ปี 193 วัน | หนูฮัก พูมสะหวัน |
| 3 |  | สีสะหวาด แก้วบุนพัน ສີສະຫວາດ ແກ້ວບຸນພັນ (1928–2020) | 16 กุมภาพันธ์ ค.ศ. 1998 | 27 มีนาคม ค.ศ. 2001 | 3 ปี 31 วัน | คำไต สีพันดอน |
| 4 |  | บุนยัง วอละจิด ບຸນຍັງ ວໍລະຈິດ (เกิด ค.ศ. 1937) | 27 มีนาคม ค.ศ. 2001 | 8 มิถุนายน ค.ศ. 2006 | 5 ปี 73 วัน | คำไต สีพันดอน |
| 5 |  | บัวสอน บุบผาวัน ບົວສອນ ບຸບຜາວັນ (เกิด ค.ศ. 1954) | 8 มิถุนายน ค.ศ. 2006 | 23 ธันวาคม ค.ศ. 2010 | 4 ปี 198 วัน | จูมมะลี ไซยะสอน |
| 6 |  | ทองสิง ทำมะวง ທອງສິງ ທຳມະວົງ (เกิด ค.ศ. 1944) | 23 ธันวาคม ค.ศ. 2010 | 20 เมษายน ค.ศ. 2016 | 5 ปี 119 วัน | จูมมะลี ไซยะสอน |
| 7 |  | ทองลุน สีสุลิด ທອງລຸນ ສີສຸລິດ (เกิด ค.ศ. 1945) | 20 เมษายน ค.ศ. 2016 | 22 มีนาคม ค.ศ. 2021 | 4 ปี 336 วัน | บุนยัง วอละจิด |
| 8 |  | พันคำ วิพาวัน ພັນຄຳ ວິພາວັນ (เกิด ค.ศ. 1951) | 22 มีนาคม ค.ศ. 2021 | 30 ธันวาคม ค.ศ. 2022 | 1 ปี 283 วัน | ทองลุน สีสุลิด |
| 9 |  | สอนไซ สีพันดอน ສອນ​ໄຊ ສີ​ພັນ​ດອນ (เกิด ค.ศ. 1966) | 30 ธันวาคม ค.ศ. 2022 | ดำรงตำแหน่ง | 2 ปี 58 วัน | ทองลุน สีสุลิด |
อดีตนายกรัฐมนตรีลาวที่ยังมีชีวิตอยู่

คำไต สีพันดอน 
 ดำรงตำแหน่ง ค.ศ. 1991–1998 
 เกิด ค.ศ. 1924 (101 ปี)
บุนยัง วอละจิด 
 ดำรงตำแหน่ง ค.ศ. 2001–2006 
 เกิด ค.ศ. 1937 (87 ปี)
ทองสิง ทำมะวง 
 ดำรงตำแหน่ง ค.ศ. 2010–2016 
 เกด ค.ศ. 1944 (80 ปี)
ทองลุน สีสุลิด 
 ดำรงตำแหน่ง ค.ศ. 2016–2021 
 เกิด ค.ศ. 1945 (79 ปี)
พันคำ วิพาวัน 
 ดำรงตำแหน่ง ค.ศ. 2021–2022 
 เกิด ค.ศ. 1951 (73 ปี)
บัวสอน บุบผาวัน 
 ดำรงตำแหน่ง ค.ศ. 2006–2010 
 เกิด ค.ศ. 1954 (70 ปี)
ดูเพิ่ม

รายนามประธานาธิบดีลาว
พ.ศ. 2527

สำหรับความหมายอื่น ดูที่ 1984 (แก้ความกำกวม)
ตามเข็มนาฬิกาจากบนซ้าย: ขบวนการก่อความไม่สงบของพลเมืองต้องการให้มีการเลือกตั้งประธานาธิบดีโดยตรงในประเทศบราซิล; อินทิรา คานธี นายกรัฐมนตรีอินเดีย ถูกลอบสังหารโดยพนักงานรักษาความปลอดภัยของเธอสองคน เป็นจุดเริ่มต้นการกบฏต่อต้านซิกข์ในอินเดีย; นาซาและองค์การบริหารการบินแห่งชาติจงใจชนอากาศยานโบอิง 720 ที่ควบคุมต่างหาก เพื่อเก็บข้อมูลและทดสอบเทคโนโลยีใหม่เพื่อช่วยเหลือผู้โดยสารและลูกเรือให้อยู่รอด; โอลิมปิกฤดูร้อน 1984 จัดขึ้นที่ลอสแอนเจลิส รัฐแคลิฟอร์เนีย สหรัฐ; แอปเปิลเปิดตัวคอมพิวเตอร์ส่วนบุคคล; ลงนามปฏิญญาร่วมจีน-อังกฤษ; National Union of Mineworkers ในสหราชอาณาจักรนัดหยุดงานประท้วงต่อ National Coal Board ด้วยความพยายามที่จะป้องกันการปิดเหมือง; เมทิลไอโซไซยาเนตรั่วทำให้มีผู้เสียชีวิออย่างน้อง 3,787 คนที่โภปาล ประเทศอินเดีย
| --- | --- |
ศตวรรษ::  19  20  21
ปี::  2524  2525  2526  2527  2528  2529  2530
| --- | --- |
ปฏิทินสุริยคติไทย: 2527
ปฏิทินกริกอเรียน: 1984 MCMLXXXIV
Ab urbe condita: 2737
ปฏิทินอาร์มีเนีย: 1433 ԹՎ ՌՆԼԳ
ปฏิทินอัสซีเรีย: 6734
ปฏิทินบาไฮ: 140–141
ปฏิทินศกบาหลี: 1905–1906
ปฏิทินเบงกอล: 1390–1391
ปฏิทินเบอร์เบอร์: 2934
ปีในรัชกาลอังกฤษ: 32 Eliz. 2 – 33 Eliz. 2
พุทธศักราช: 2528
ปฏิทินพม่า: 1346
ปฏิทินไบแซนไทน์: 7492–7493
ปฏิทินจีน: 癸亥年 (กุนธาตุน้ำ) 4681 หรือ 4474     — ถึง — 甲子年 (ชวดธาตุไม้) 4682 หรือ 4475
ปฏิทินคอปติก: 1700–1701
ปฏิทินดิสคอร์เดีย: 3150
ปฏิทินเอธิโอเปีย: 1976–1977
ปฏิทินฮีบรู: 5744–5745
ปฏิทินฮินดู: 
 - วิกรมสมวัต: 2040–2041
 - ศกสมวัต: 1905–1906
 - กลียุค: 5085–5086
ปฏิทินโฮโลซีน: 11984
ปฏิทินอิกโบ: 984–985
ปฏิทินอิหร่าน: 1362–1363
ปฏิทินอิสลาม: 1404–1405
ปฏิทินญี่ปุ่น: โชวะ 59 (昭和５９年)
ปฏิทินชวา: 1916–1917
ปฏิทินจูเช: 73
ปฏิทินจูเลียน: กริกอเรียนลบ 13 วัน
ปฏิทินเกาหลี: 4317
ปฏิทินหมินกั๋ว: ROC 73 民國73年
ปฏิทินนานักชาฮี: 516
ปฏิทินทิเบต: 阴水猪年 (ธาตุน้ำเพศเมีย-กุน) 2110 หรือ 1729 หรือ 957     — ถึง — 阳木鼠年 (ธาตุไม้เพศผู้-ชวด) 2111 หรือ 1730 หรือ 958
เวลายูนิกซ์: 441763200 – 473385599
พุทธศักราช 2527 ตรงกับปีคริสต์ศักราช 1984 เป็นปีอธิกสุรทินที่วันแรกเป็นวันอาทิตย์ตามปฏิทินเกรกอเรียน และเป็น
ปีชวด ฉศก จุลศักราช 1346 (วันที่ 15 เมษายน เป็นวันเถลิงศก)
ผู้นำประเทศไทย

พระมหากษัตริย์: พระบาทสมเด็จพระบรมชนกาธิเบศรมหาภูมิพลอดุลยเดชมหาราช บรมนาถบพิตร (9 มิถุนายน พ.ศ. 2489 – 13 ตุลาคม พ.ศ. 2559)
นายกรัฐมนตรี: พลเอก เปรม ติณสูลานนท์ (3 มีนาคม พ.ศ. 2523 – 4 สิงหาคม พ.ศ. 2531)